কাইনাজ মোতিওয়ালা
কাইনাজ মোতিওয়ালা একজন ভারতীয় অভিনেত্রী, যিনি হিন্দি চলচ্চিত্রে অভিনয় করেছেন। ২০০৯ সালে তানিয় চরিত্রে ওয়েক আপ সিড-এ একটি ছোট চরিত্রের মাধ্যমে তার অভিনয় জীবন শুরু হয়। ২০১০ সালের বলিউড চলচ্চিত্র পাঠশালা-তে শৈলী চরিত্রে অভিনয় করেছেন তিনি। ২০১১ সালে তিনি হরর-থ্রিলার চলচ্চিত্র রাগিনী এমএমএস-এ কেন্দ্রীয় নারী চরিত্রে অভিনয় করেছিলেন। তিনি ইউনিনর, ম্যাকডোনাল্ডস, ভিডিওকন মোবাইল ফোন এবং সনি পিক্স প্রোমোর মতো কয়েকটি ভারতীয় টেলিভিশন বিজ্ঞাপনেও উপস্থিত হয়েছেন। মোতিওয়ালাকে ছয় বছর ধরে শ্যামক দাবর প্রশিক্ষণ দিয়েছেন। তার মাতৃভাষা গুজরাটি।